id id de en zh ta ms ja pt id en zh ta ms en ms ms id id en en id en en ms en en ms en id ms id en ms en ms ms en en id en en en zh en en en zh en zh zh ta ms ms en id es en en
Perlawanan Liga FAP bermula, diharap kembalikan sinar bola sepak negeri | Buletin Mutiara
GEORGE TOWN – Liga Persatuan Bola Sepak Pulau Pinang (FAP) memulakan sepak mula bagi ketiga-tiga divisyen  kelmarin.
Menurut Timbalan Presiden FAP merangkap Pegawai  Hal Ehwal Khas Ketua Menteri , Lau Keng Ee, Liga FAP amat dinanti-nantikan oleh semua peminat bola setelah terhenti kira-kira lima tahun.
“Saya bersyukur selepas satu tempoh yang lama Liga FAP selaku liga tempatan terbesar dapat dimainkan semula.
“Diharap, liga kali ini dapat menarik semula muda -mudi negeri ini untuk berkecimpung dalam sukan bola sepak dan mengembalikan sinar bola sepak Pulau Pinang seperti yang dihasratkan oleh Ketua Menteri, Y.A.B. Tuan Chow Kon Yeow.
“Dalam menjayakan liga ini, kami berterima kasih kepada Ketua Menteri yang telah menyalurkan dana bagi menaja Divisyen 1 dengan peruntukan lebih RM80,000.
“Bagi Divisyen 2 ia ditaja oleh redONE dan Divisyen 3 pula ditaja oleh TG Ocean Health Food Industry (Oat King),” ujar beliau kepada pemberita sebelum sepak mula ketiga-tiga perlawanan yang berlangsung serentak.
Hadir sama, Pengarah redONE Wilayah Utara, Alex Leon; Pengarah Urusan Oat King, Ong Thor Guan dan Penasihat Undang-undangnya, Lim Choo Hooi.
Pada perlawanan Divisyen 1 menyaksikan pertemuan antara Macallum SC bertemu Bukit Gelugor FC, Penjara FC menentang Perai Rovers (Divisyen 2) dan Teluk Bahang FC membuat perhitungan dengan Chinese Wonderers (Divisyen 3).
Dalam pada itu, Alex ketika ditemui berkata, pihaknya menzahirkan rasa minat setelah Ketua Menteri menzahirkan hasrat mengembalikan kegemilangan bola sepak Pulau Pinang.
“Atas hasrat tersebut, kami berminat untuk bekerjasama demi memartabatkan sukan bola sepak dan galakkan orang Pulau Pinang main bola sepak semula selepas lama terhenti,” jelas beliau kepada Buletin Mutiara.
Sementara itu, Thor Guan menyatakan, selaku badan swasta, mereka perlu menyokong aktiviti yang melibatkan pihak kerajaan sebagai aktiviti sosial dan amal melalui pelbagai saluran.
“Kali ini sokongan diberikan melalui saluran sukan, diharap semua pasukan bertanding dengan penuh semangat kesukanan demi menjulang sukan bola sepak negeri ini,” katanya ketika ditemui di lokasi perlawanan di Padang Polo dekat sini.
Teks & Gambar : WATAWA NATAF ZULKIFLI
Sharing early Mid-Autumn festive delights
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.